Константин Величков
Дъбът

chitanka.info

Грамаден дъб! Дете на вековете!

Довчера беше як, корав;

довчера горд, клонат и снажен

стърчеше тука строен, прав.

Довчера ти с стихии люти

упорен бой води с успех:

и бури, вихри страховити,

и молний срещаше с присмех.

Но днес?… настъпи твойто време,

преви горд врат, падна в прахът.

Кат жаля теб, съдбата наша смислям:

вървим и ний по същий път!…

Май, 1900

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.